# ZAPISNIK

**4. SEJE PREDSEDSTVA SPZ v letu 2012 z dne 7. decembra 2013**

Seja je potekala v Gostilni Lovenjak, Polana pri Murski Soboti od 13. ure do 17:15 ure. Na seji so bili prisotni člani predsedstva dr. Mitja Slavinec, Matko Mioč, Vladimir Ban in Igor Urh. Opravičeno odsotna Marko Hlebec in Marko Šifrara. Dodatno prisotna: Katja Ražman, Suzana Čurman in Boris Vuga.

1. Predsedstvo nadaljuje z aktivnostmi povezanimi z ovadbami pristojnim organom in resornemu ministru tistih inštruktorjev, ki dejavnost opravljajo brez licenc. Zadolžena dr. Mitja Slavinec in Matko Mioč.
2. SPZ prične s postopki pridobitve statusa zveze, ki deluje v javnem interesu na področju ekologije, kar bo SPZ omogočilo prijavo na določene razpise povezane z ekološkimi akcijami. Zadolžen Matko Mioč, rok januar 2014.
3. V potapljaču se objavi članek v katerem bodo predstavljene primerjave med posameznimi šolami glede pogojev za pristop k napredovalnim tečajem in drugih pogojev. Zadolžen Igor Urh, rok januar 2014.
4. Komiteju PRS se predstavi ponudba za tečaje tehničnega potapljanja, ki smo ga prejeli na SPZ.
5. Predsedstvo se je seznanilo s seznamom amortizirane opreme v lasti SPZ in sprejelo sklep, da se oprema manjše vrednosti odpiše v korist uporabnikov, oprema vezana na postopke registracij (čolni, prikolice itd.) pa se jim ponudi v odkup.
6. Tečaji v organizaciji SPZ (P2, P3, Nitrox in M1) so se izkazali kot dobrodošli, zato se z njimi nadaljuje tudi v prihodnje.
7. Ponovno se aktivira delo na področju potapljanja otrok. Za predsednika komisije za otroško potapljanje Predsedstvo SPZ imenuje Gorana Klemenčiča. V letu 2014 se pod okriljem SPZ organizira tečaj za inštruktorje potapljanja otrok in tečaj potapljanja za otroke.

dr. Mitja Slavinec